**25. sjednica Školskog odbora Obrtničke škole u Splitu je održana 30. ožujka 2023. u uredu ravnatelja Obrtničke škole s početkom rada u 16.25 sati uz prethodnu dostavu poziva i sve potrebne dokumentacije članovima Školskog odbora elektronskim putem.**

Sve odluke i zaključci su jednoglasno doneseni od strane članova Školskog odbora.

Sjednici se odazvalo 4 člana Školskog odbora, a 3 člana Školskog odbora koje imenuje osnivač još nisu upućena u Obrtničku školu.

**Ad 1. Verifikacija zapisnika s prethodne 24. sjednice Školskog odbora**

Jednoglasno je prihvaćen zapisnik s prethodne 24. sjednice Školskog odbora.

**Ad 2. Natječaj za radno mjesto strukovni učitelj/ica u programu kozmetičar - 1 izvršitelj/ica na puno određeno radno vrijeme do najduže 30.06.2023.godine**

Na natječaj za radno mjesto strukovnog učitelja/ice u programu kozmetičar – 1 izvršitelj/ica na puno određeno radno vrijeme do najduže 30.06.2023.godine je pristigla 1 prijava. Jedina zaprimljena prijava je potpuna i pravodobna. Jedina kandidatkinja je pozvana na procjenu, odnosno testiranje i vrednovanje razgovorom pred Povjerenstvom za procjenu i vrednovanje kandidata za zapošljavanje. Kandidatkinja koja je pristupila testiranju je ostvarila više od 50% ukupnog broja bodova na testiranju. Ravnatelj je predložio jedinu kandidatkinju Marijanu Mustapić-Duvnjak, majstora kozmetičara s više od 5 godina radnog staža u struci za sklapanje ugovora na puno određeno radno vrijeme do najduže 30.06.2023.godine.

Jednoglasno je dana suglasnost ravnatelju za sklapanje ugovora na puno određeno radno vrijeme do najduže 30.06.2023.godine s Marijanom Mustapić-Duvnjak.